આ બધાની વચ્ચે લથાની માતાએ જણાવ્યું છે કે લથા અને તેનો પતિ છેલ્લા દસ વર્ષથી સંતાનની ઝંખના કરી રહ્યાં હતા. લથાની માતાએ કહ્યું,'' મારી પુત્રી ચેન્ચું લથાને લગ્નના દસ વર્ષ પછી સાનવીનો જન્મ થયો હતો. એવું કોઇ મંદિર કે ધાર્મિક સ્થળ બાકી નહોતું જ્યાં જઇને તેણે તેના પતિ સાથે સંતાન પ્રાપ્તિ માટે પ્રાર્થના ના કરી હોય. એક વર્ષ પહેલા તેને ત્યાં નાની અમથી સાનવી જન્મી અને હવે એ સાનવીની ક્રુરતાપૂર્વક હત્યા કરવામાં આવી છે.''